

**Vejledning til opbygning af fraværsrapporter i SD Datawarehouse**

I Silkeborg Data (www.sd.dk) har du mulighed for at danne fraværsrapporter under produktet SD Datawarehouse. Her er det muligt at lave fraværsopfølgning på afdelings- og forvaltningsniveau, mens opfølgning på personniveau foretages i SD Personaleweb.



I SD Datawarehouse vælger du Fravær 🡪 Opbyg og dan rapport. SD Datawarehouse indeholder mange produkter, som vil være tilpasset dine adgangsrettigheder.

Når du har valgt at opbygge og danne rapport, præsenteres du for dette billede:




Her har du mulighed for at vælge HK-model, som er udviklet af Løn & Personale. Fraværsmodellen tjener to formål:

1. Modellen er opbygget med en række foruddefinerede kriterier, således du slipper for at opbygge rapporten fra bunden.
2. Modellen sikrer, at sammenligning på tværs af afdelinger/forvaltningsniveauer sker ud fra samme kriterier/datagrundlag.

Løn & Personale anbefaler, at man altid bruger HK-model ved sammenligning af fravær mellem afdelinger.

Når du har taget stilling til, om du ønsker at bruge HK-model, skal du vælge hvilke(n) afdeling(er) rapporten skal dannes på. Du har mulighed for at vælge flere afdelinger/forvaltninger ved at holde CTRL-tasten nede, når du klikker.

Forudsat du har valgt HK-model, skal du først tage stilling til noget igen under rapportens ”Valg og præsentation af periode”:



Her vælger du, hvilken periode rapporten skal gælde for. Bemærk, at du ved at holde CTRL-tasten nede kan vælge flere forekomster. Når du har besluttet dig for periodevisningen, trykker du på ”Dan rapport”, hvorefter rapporten dannes.

**Vigtige bemærkninger om fraværsrapporter i SD Datawarehouse**

* Ved overgangen til Silkeborg Data 01.01.2012 blev det besluttet, at fraværsoplysninger fra KMD ikke skulle indgå som fremtidig statistikgrundlag. Således er datagrundlaget i rapporterne gældende fra 01.01.2012.
* HK-modellen er lavet på baggrund af en række trufne valg. Eksempelvis er fraværsårsagerne defineret med afsæt i det sygdomsrelaterede fravær (dvs. sygdom, §56 sygdom, arbejdsskade, nedsat tjeneste/delvis syg). Ved at folde rapporten ud er det muligt at få overblik over de øvrige afgrænsninger og variable, som alle ligger til grund for rapportens resultater.
* Fraværsrapporten kan påvise tendenser og bør ikke tillægges mere værdi. Der ligger mange forhold til grund for rapportens resultater, hvorfor rapporten ikke må give anledning til at drage endegyldige konklusioner.
* Fraværsdata opdateres hver mandag efter månedslønskørslen.

Kontakt Troels Andersen (7233 3162) eller Lasse Grønbek Nielsen (7233 3148) hvis du har spørgsmål til fraværsrapporter i SD Datawarehouse. Vi bidrager gerne med hjælp og tilbyder om nødvendigt undervisning i opbygningen af fraværsrapporter.